मुगैथाव! बंगाइगावआव बिबौआनो जिनाहारी खालामो फिसौजोखौ, फिसाजोआ होबाय\nमुगैथाव! बंगाइगावआव बिबौआनो जिनाहारी खालामो फिसौजोखौ, फिसाजोआ होबाय केस\nUpdated: 11-Jun-21 @ 11:51\nबृहस्पतिबारखालि हराव बंगाइगावआव जायो मोनसे मुगैथाव जाथाय। बिबौ-फिसौजोनि गोथार सोमोन्दोआव दागो फोनाङो बे दुथां सुबुङा।\nखौरां बादिब्ला, जगेन बनिक्य (66 बोसोर बैसो)आ गावनि उन्दै फिसौजोखौ देहायारी गाग्लोबो। बे जाथायआ सोराङाव फैनाय लोगो लोगो जगेन बनिक्यनि फिसाजोआ पुलिसनि खाथिआव बिफानि बेरेखा केस होयो।\nबङाइगाव पुलिस थानायाव 502/21 नंआव केस थिसननाय जादों। पक्स’ आयेननि सिङाव दायनिगिरि बनिक्यखौ पुलिसआ हमदों।\nबे दुखुनांथाव जाथायआ जादों बङाइगाव सहरनि मिसन रोड ओनसोलाव।\nआरो फरायबाव : साहा गुवाहाटीआव बोखांदों खमैबो 1.50 कौटि बेसेननि ड्रागस, सानै हमजादों\n11-Jun-21 @ 9:21


जिसुखौ गाउनि बासायगिरि होन्नानै नाजाउनाया माखौ बुङो ?\nजिसुखौ गाउनि बासायगिरि होन्नानै नोंथाङा नाजाउबाय ने ? बे सोंलुखौ मोजाङै बुजिमोन्ने थाखै नोंथाङा "जिसु ख्रीष्ट", "गाउनि" आरो "बासायगिरि" नि सोदोबथिखौ मोजाङै बुजिग्रोनो नांगोन ।\nजिसु ख्रीष्टआ सोर ? गोबां मानसिफ्रानो गनायगोन दि जिसु ख्रीष्टआ सासे मोजां मानसि, गेदेत फोरोंगिरि आरो बिखौ जानोहागौ र्इसोरनि इउन बुंथिगिरि होन्नानैबो गनायगोन । बेफोर गासैबो जिसुनि बेलायाउ सैथो, नाथाय बेफोरो जिसुआ नंगुबैयाउ सोर बेखौ स्रायै दिनथिया । बाइबेला बुङो जिसुवा मोदोमाउ नुजाफैनाय र्इशोर (जहान 1:1,14) र्इसोरा जोंखौ फोरोंनो, सोखानो, फेंनो, निमाहा होनो आरो जोंनि थाखै थैनो बे संसाराउ फैयाब । जिसु ख्रीष्टआ र्इसोर, सोरजिगिरि, देरसिन फोरबु । बे जिसुखौ गाउनि बासायगिरि होन्नानै नोंथाङा नाजाउबाय ने ?\nबासायगिरिया माखौ बुङो, आरो जोंनो बासायगिरिखौ मानो नांगौ ? बाइबेला बुंदों, जों गासैबो फाब माउबाय, जों गासैबो गाजि्र हाबा माउबाय (रमारि 3:10–18) । जोंनि फाबनि थाखै जों र्इसोरनि बोरापनाय आरो बिसाराउ गसंनांगौ जानानै फैबाय । जोबनोगोयै र्इशोरनि बेरेखा फाब माउनायनि मोन्नांगौ उसित सास्तिया जाबाय जोबनोगोयै सास्ति (रमारि 6:13, नुआहोजानाय 20:11–15) । बिनिखाइनो जोंनो बासायगिरिखौ नांगौ ।\nजिसु ख्रीष्टआ बे संसाराउ फैबाय आरो जोंपन थैनांगौवाउ बि थैबाय । जिसुनि थैनाया जोंनि फाबनि थाखै होनो गोनां जोबनो गोयै बेसेन (2 करिनथ 5:21) । जोंनि फाबनि बेसेनखौ होनो थाखै जिसुवा थैबाय (रमारि 5:8) । जों होनो नाङै बाइदि जिसुवा बिनि बेसेनखौ होबाय । थैनाय निफ्राय सिखां फिन्नानै, बिनि थैनाया जोंनि फाबनि थाखै थोजासे होन्नानै फोरमान खालमबाय । बिनिखाइनो जिसुवानो सासेल' बासाइगिरि (जहान 14:6, थोनहरजानाय 4:12) । नोंथाङा जिसुखौ गाउनि बासागिरि होन्नानै फोथायो ने ?\nजिसुवा नोंथांनि बासायगिरि ने ? गोबां मानसियानो सानो ख्रीस्तियान जानाया गेरजायाउ थांनाय, नियमपफोर मानिनाय एबा माउनाङै फाब फोरखौ माउयै । बेनो ख्रीस्तियान जानाय नङा । नंगुबै ख्रीस्तियान जानाया जाबाय जिसु ख्रीष्टजों गाउनि सोमोनदो लाखिनाय । जिसुखौ गाउनि बासायगिरि होन्नानै नाजाउनाया जाबाय, नोंथाङा बिनि सायाउ गाउनि फोथायनायखौ दोन्नानै बिखौ बर्सा खालामनाय । गुबुनखौ फोथायनानै राउबो बासायजानायखौ मोन्नो हाया । माबाफोर माउनायजों रायबो फाबनि निमाहा मोन्नो हाया । बासायजानायनि मोनसेल लामायानो जाबाय जिसुखौ गाउनि बासायगिरि होन्नानै नाजाउनाय, बिनि थैनायखौ नोंथांनि फाबनि बेसेन होन्नानै फोथायनाय आरो बिनि थांखांफिन्नायजों जोबनोगोयै जिउ मोनबाय होन्नानै फोथायनाय (जहान 3:16) । जिसु ख्रीष्टआ नोंथांनि बासायगिरि ने ?\nनोंथाङा जिसु ख्रीष्टखौ गाउनि बासायगिरि होन्नानै नाजावनो गोसो जायोला गाहायाउ होनाय बायदि र्इशोरखौ बुंदो । गोसोवाउ लाखि, बे अरसखौ आउराइनाइजोङ एबा गुबुन माबा मोनसे आरसखोउ बुङनाइजोङ बासाइ जानाइखोउ मोन्नो हाया । जिसु ख्रीष्टनि सायाउ आरो बिनि ख्रूसाउ थैनायजों माउफुंनाय हाबायाउ फोथाइनाइजों लसो फाबनिफ्राइ बासाइजानाइखौ मोन्नो हायो । बे अरसा नोङनि फोथाइनाइखौ र्इशोरनि सिगाङाउ बुङफोरनाइ अरो बे बासाइनाइनि लामाखौ होनाइनि थाखै र्इशोरखौ हामबाइ होन्नाइ लसो । "अफा र्इशोर आङो नोंनि बेरेखा फाब माउबाय आरो बिनि सास्ति मोनजाथाउ होन्नानै मिथिबाय । नाथाय बिखौ फोथायनायजों आङो बे फाबनिफ्राय निमाहा मोन्नाय बाइदि, जिसुवा आंनि मोन्नो गोनां सास्तिखौ लाबाय होन्नानै अङो फोथायो । आं नोंनि निमाहा होनायखौ नाजाउवो आरो बासायजानायनि थाखै नोंनियाउ फोथायो । आं जिसुखौ गाउनि बासायगिरि होन्नानै नाजावो । नोंनि सोमानांथाउ अन्नाय, निमाहा होनाय आरो जोबनो गोयै जिउखौ होनायनि थाखै नोंखौ हामबाय होनो । आमेन ।"


#bodo poems - Hello Poetry\n#bobdylan #bodies #bodo #body #bodydysmorphia\nB Zealous May 2017\nमा जाहोननि थाखाय?\nदैसा सेरनि हाब्रां सायाव\nजनानै नायहरदों आं हरै मारुआव\nदुब-दुब मानिबा सोदोब बिखा खनायाव\nबानाबादि मेगन फैसालियाव\nबोहैबोदों मनिबा जाहोनाव\nमानि इसारा जाखो बिलाय?\nसोनाबनि बै जारौरौ आबिरानो\nजिरि-जिरि बोहैनाय बे दैसायानो\nखोन्थागोन आंनि गोसोनि खोथाखौ\nफोरमायगोन बै इसाराखौ\nमाबादि दुखुनि सुंद' जारिमिन!\nबै जारौरौ आबिरबादिनो\nअनजालिनि हाइना महराबो\nखावना लांदोंमोन आंनि गोसो-गोर्बो\nगोसो थोदोंमोन आं मोथो-मोथो\nनाथाइबा दिनै लाथिख' अनजिमासो!\nबेलासेनि जारौ आबिराव\nअनजालिनि हाइना महराव\nगोजावदोंमोन आं अन्नायनि लैथोआव\nनाथाइ दिनै खोमसिनि आन्दोआव\nनागारलांबाय अनजालिया बै आबिरबादिनो।\nजिरि-जिरि बोहैनाय दैसाबादिनो\nआंनि मेगननि मोदैआबो\nबोहैबोदों बाना बादिनो\nमा थांखिजों, सोर मा मिथिनो?\nबियो बै जाहोननि थाखायनो।\nRonjoy Brahma Mar 2019\nबिमाखौ नागारनानै गोजानाव खारलांनाय गथ'बादि\nबिमाखौ नागारनानै गोजानाव खारलांनाय गथ'बादि आंजों गेले गेले उनाव आंखौ बोराबनानै गोजौआव अख्रां मानखोलांनाय अखाफोरा थाखोमाहैबाय जोमै गेजेराव। जानो हागौ बियो आंजों गोदोनायाव सैनानै लानाय बाथुलजों गावख्लायजानो गिबाय!\nबियो थाखोमाबाय, दा बियो थाखोमाबाय। बिखौ मेगनजों नागिरबाय थानाय समाव अख्रांआव आं दानदिसे जायख्लं नुनानै गोमोहाबबाय। बे जायख्लंखौ मोजां मोनबाय बेबादिनो बियो स्रोब गोमोरलांबाय।\nबावस्रोम बावस्रोम दिनैसिम जायख्लं आरो आं नुज्लायबाय थायो। जेन'बा- जेन'बा जों सानैजों थाखोमा लायनाय गेलेबायसो थादों।\nआं आरो जायख्लंनि गाबफोरजों मिनिस्लु मिनिदेरलायनाय बे नुथायखौ टिभियाव नुनायमोनब्ला खौथि खौथि बुहुमनि मानसिफोरा जोबोद गेजोननाय मोनगौमोन। जानो हागौ जोबोद गोजोनगौमोन। एमफौ-एनलाफोराबो फंसे-फंनै बाथ्रा बुंगौमोन खोमा…!\nदावबायै दावबायै दासिम आं बेसेबांबा बेबादिनो हाफामुवा जानांबाय। हाफामुवा जानांबाय आं जेन लैथोआव मासे गोरैनि थाखाय खुदै मन'जासे आदारानो गैलिया।\nसमा आंखौ खेरखेराया आरो आंबो बिखौ खेरखेराया जाबाय! सम आरो आं मादि एखुथा....!\nबारआबो सम सम थाद'यो- ओहो आं बार जानो सानाखै दा बेखायनो। दैसा जानायमोनब्लासो सम बादिनो बोहैबाय थानो हागौमोन आं।\nदैसा जानो माबोरै? दैसा जानो हानो माबारै? नाथाय आं दिनै दैसा बादिनो बोहैबाय थानोसो जोबोद लुबैथारबाय। मानसिनि गांनाय-उखैनाय गासैखौबो फोजावनानै आं दा जोबोद दैसा बादिनो बोहैबाय थानो लुबैबाय।\n#bodo #poetry #marbolni #khonthai\nRonjoy Brahma Dec 2018\nथै आरो गोरबोफोरखौ\nअननाय होनाय आर लानाय\nबानथा होलाय-लालाय खालामनो हागौब्लाबो\nनों आरो आं, जों जिउखौ सोलाव होनो हाया\nमानोना जिउआनो नों आरो आंनि\nआखाय मोजोमाव गैया\nबेखायनो आं नोंनि थाखाय\nबानथा होनो दुनियाखौ\nजिउजों मोनसे एकेबाना सुजुगौमोन\nनोंखौ दा जोमैफोरा\nफुजायाव होजायै बिबार जानानै\nदामोलै दामोल फबसिनबाय\nनोङो दानिया थैनाय अखाफोर\nएबा सान गैयै बुब्लियाव खुवा खुनाय मोनसे मिथिंगा गावगारि\nथामहिनबा आथिं सिङाव लाखोमाजानाय मोनसे गोमो\nनोंथ' आरो थैनो गोसो गैथारामोन\nनाथाय नों थैनायबादि थानो गोनां जाबाय\nदाउसिनफोरनि बायनाय गांखंआव\n#bodo #poem #freedom #life\nRonjoy Brahma Nov 2018\nनों आंनि लोगोबा, आंजोंनो था\nनों आंनि लोगोब्ला, आंजोंनो था। फंसेब्लाबो दिनै नों बुंफै गोसोखौ हमथा बेबादि होननानै। नों आंखौ बुंफै, आं नोंनि लोगो बेबादि होननानै। नोंदि आंखौ सिनायै बादि खालामो मानो? आंदि जोनोम जानायनिफ्राइनो लोगो नोंनि; नों आंखौ एसेबो खौरां लाया मानो?\nआंदि गाबो दुखु-जारलायाव। आंखालादि आंहा जोबनो गैया गाबनाय-मिनिनायाव। गावनि मोदै गावनो बोखारनानै लानो फंसेबो बाथ्रा बुङाखिसै नों! मिथिगौ नोङो, ननि मानसि जानानै नआवनोदि आं गैया। नों आंखौ नाथाय उदिस लाया। आंनि दावबायनाय आंनि लोहाबनाय बेसेबांबा सान थांबाय.....! आंदि माबोरै दं, आरो मानि आंखालाव फेलें जादों नोंदि आंखौ खौरां लायाखिसै एसेबो!\nनों आंखौ बावबाय! नोंनि सायाव आंहा खुद्रिनाय दं। बोराबनाय दं नोंनि सायाव। नोंखौदि बेसेबां मोजां मोनो आं......! दावगानायखौनो दोनथनानै आं नोंखौ दानदिसे नायहरो। मा नों आंखौ एसेबो मोजां मोना?\nनोंनि थाखाय आंहा मिजिं दं। थांखि दं। मा नोंहा आंनि सायाव एसेबो फोथायनाय गैया? आं गाज्रि लामाजों थाङोब्ला बेजोंनो थांनो होसिगोन नामा आंखौ? जिउखौ नेहाद साननानै अराव बारसोमनो थाङोब्ला नों आंखौ आखायाव हमथा फैनाय नंलिया नामा?\nआं दाबो गथ', आंनि गोसो आरो गोरबोआ दाबो गुरै। नों आंखौ खौरां लाहर। आंनि जेंना आरो आंखालखौ नोङो होखारनो आखाय दाफोलाव। लोगो आंनो गोहो आरो साहसखौल' होफै नोङो। फंसे बाथ्राखौ नों आंनो बुंहर-- लोगो! गोसोनि दुखु-हांमाखौ होखारहर बेबादि होननानै। फंसे बाथ्राजोंब्लाबो नों आंखौ मदद खालाम, आं नोंखौ मदद खालामफिनगोन।\n#epistle #god #bodo #poem #prose\nआं दाबो गोमो\nनों आंखौ बावबाय सानदों?\nखासेव बिदै नागिरनायबादिसो हालाइ-हाफाय\nदाबो नागिरबायसो थादों।\nहाजोआव गाखोनाय समाव\nआं नाथाय दाबो फावसयाखै जेराव दं बेनिफ्राइनो\nहाजोआसो जेनगोन आं जेना।\nआंनि खर’आव गोग्लैनाय अन्थाइफोरा\nगेब्रुलांदों, बाला सेरेब जादों, गावनो गाव गोमालांदों\nनाथाय आंनि थांखि आंनि साननाय एसेबो सोलायाखै।\nआंनि गोरबो बेलकनि\nगोसो दाउदै बिबारफोरा जोथोनैनो दं\nआंनि गोरबोआ दाबो गोमो\nआं लैथो सिंआवनोदि उनदुनानै दं\nअन्थाइ जानानै नों मिथिया;\nनाथाय नों सानफ्लांदों\nबबेहायबा बिंसुदआव होनानै खुबैगारहरजाबाय होननानै\nनोंनि थाखाय आं दाबो गोमो\nआंनि थांखि आरो सिमांआव\nदाबो बबेनिबा फोलानाय बार थोबसेबो हाबफैनो हायाखै\n#bodo #poetry #love\nRonjoy Brahma Sep 2018\nThe Love Song of A Stranger\nI'm not afraid to die of her smile\nbecause no poison\nno fuel, adulterated......\nand no betray in her mind\nwhen she smiles deep and sweetly\nthen I want to swim as much as I\nand, of her tears like ocean\ni wish I could swim, I can fly of her voice\nI love her specifically, since\nwhen we had been strangers for a day\nfor a night of flowering season\nand we had smiled jointly by faced\nI recalls that moments by heart and silenty\nthe beautiful moments returning\nwith holding her shadows --\nshe was smiled, that pictures arrived again\nLike a baby of smallest ages I play\nand the pictures makes me happy\nas I feel like the climbing on the peak of mountain's\nmakeup, beautify herself and\neverything of her fashion\nand designing, and become natural beauty\ni love her like a fish loves water\ni love her like a bird loves sky\nRonjoy Brahma Apr 2018\nगोसोआ गोसोनि मेथाइ खनो\nबेसे गोदै गोसोआदि सुजुयो मेथाइ\nरोजाबो आंनि गोसोआ\n#heart #bodo #poetry\nRonjoy Brahma Nov 2017\nमादि मुहिनाय बेयो हायना गोनां,\nइनायनो आंनि गोसोखौ आवलि होनाय;\nनायहोर नायहोर आंनिबो गोसोआ रंजालु,\nइसारा दं मोजां मोन्नायनि बेवहाय नोँनि।\nलाजिगुसु जोबोद इनायनो,\nउखुमब्रेनि जोमैयाव थाखोमाबायनाय बादि;\nनायहर खोमायो नों आंखौ बेबादिनो।\nआंखौ नों मोजां मोनो?\nयै सैनाय मिनिस्लुनाय खानाय-बानाय।\n#bodo #poetry #acrostic\nबोथोर बोथोर सोलायो महर नोंनि\nएंखोर बिरना लाइफांफोरबादि,\nलासै लासै जारौ साना हाबलाङो,\nआंनि गोसोआव आद्रा थालाङो माबा गोबां;\nरजे आरो आंनि रायज्लायनाय,\nओरैबादि गुस्लायलाङोदि गोसोनि खोथा;\nमादि गोमोथाव बियो नोंबादिनो गोमालाङो!\nगोथार आरो गोदानावसो थायो ना\nओरैनो जेरावबो दं नोंलाइ?\nजारलाजों नांलाय-खमलाय आंहा\nओरैनो नांलायनाय गावजोंनो गावनो,\nनै लोगो नोंखौ मोनोब्ला सोरखौथो नांबावगौ जाखो?


सोंफ्लेजानाय सोंलुफोर | भारतवाणी (Bodo)\nभारतवाणी > भारतवाणी (Bodo) > सोंफ्लेजानाय सोंलुफोर\nभारतवाणी मावथांखिजों सोमोन्दो गोनां मिथिसार\nभारतवाणीया मा? बे मावथांखिनि आन्दोनि सान्थौवा मा?\nभारतवाणी गियान फुंखालामानिफ्राय सोर सोरहा मुलाम्फा जागोन?\nभारतवाणीया बैसो, आथोन, खामायनाय, उनफिन-फाफिन गुन, सोलोंथाइ (फरायसालियारि आरो फरायसालियारि नङि), बाइदिनि सायाव मोनबो सोनाराबालानो समाजनि बयबो सुबुंनि मोन्थाइ। बेबादिनो, भारतवाणीया भारतनि गासैबो नोगोरारिफोरनि थाखाय हाबा मावो।\nभारतवाणीनि फुंखाखौ माबोरै दानाय जादों?\nभारतवाणीया गासैबो सोरखारि आरो सोरखारि नङि फसंथान, सोलोंथायारि फसंथान, सोलोंथायारि आफाद, फराय-बिजाब बिथोनगिरिनि मावखुलि, बुहुम फरायसालि, आफाद, फोसावग्रा खुलि, बाइदिनिफ्राय मावथांखिनि फारिलाइयाव सोसनजानाय गासैबो रावनि माल्टिमेडिया बिगाबाव थानाय गियाननि फुंखाफोरखौ बुथुमो।\nभारतवाणीया गोथेरोङि अनलाइन बाहायथिनि थाखाय गावबा (प्राइभेट) फसंथानफोरखौ फुंखा आरो खारिथिनि थाखाय खावलायगोन।\nबबे फुंखा एबा खारिथिफोरा गोनांथार आरो बेफोरखौ माबोरै बुथुमनाय जागोन बेफोरनि थि गनायथि फारिखान्थि थागोन। सुजु आफादनि सुबुरुन आरो थांखिफोरखौ जोबनायाव बोसोनगिरि आफादा थि खालामगोन।\nभारतवाणीनि गुबै थांखियानो जाबाय गियाननि फुंखा फोस्रावनाय। लोगोसे, बेयो बेनि बोसोनगिरि आफादा गरन्थ’ लानाय बादियै बानजाथाव सानबोलाउरि नङि थुनलाइयारि फुंखाखौबो फोस्रावगोन।\nभारतवाणीया फुंखा एबा खारिथिनि गुनखौ माबोरै थि खालामगोन?\nआयदा रोंगौसाफोरा सोरजिनाय फुंखा आरो सि.आइ.आइ.एल.निफ्राय जुरिनानै गुनगोनां फसंथानफोरा फोस्रावनाय फुंखाफोरखौ भारतवाणीया फोस्रावनो जुरिगोन।\nगोदानै सोरजिनाय फुंखाखौ फोस्रावनायनि थाखाय भारतवाणीयाव मोनफ्रोमबो रावनि सुजु-आफाद थागोन।\nगोरोन्थि गैयि फुंखा फोस्रावनो थाखाय गासैबो रोखोमनि खान्थिफोरा गायसनजागोन।\nभारतवाणीया लेंगुएड्ज–आइ.टि. टुल्ज फोस्रावगोन नामा?\nभारतवाणीया भारतारि रावनि थाखाय बाहायजाथाव आरो मोन्थाव बिथं-बिरोंदामिनारि टुल्जफोरखौ जगायनो थाखाय मोनसे बानजाथाव बिथा गायसनगोन। बेयो फोसावदिं आरो बिथं-बिरोंदामिनारि मन्थ्रि आफादजों (एम.सि.आइ.टि.) लोगोसे खामानि मावगोन, जाय बिथं-बिरोंदामिनारि टुल्जफोरखौ गावसोरनि एजेन्सि जेरै- टि.डि.आइ.एल.नि जोहै फोजौखांहोदों। रावजों सोमोन्दो थानाय गुबुन गुबुन बाहायथिफोर जेरै- फन्ट, सफ्टवेर, टाइप खालामग्रा टुल्ज, मबाइल एप्स, बां-रावारि रावस्लायग्रा टुल्ज, लिरनायखौ बिबुङाव सोलायग्रा, बिबुंखौ लिरनाय महराव सोलायग्रा, बाइदिसिनाखौ मोन्थाव खालामनाय जागोन।\nभारतवाणीया दुलाराइ समाजनो मा मा मुलाम्फा होगोन?\nभारतवाणीया भारतारि राव अदेबानि बिमारावफोरखौ इन्टारनेटाव गोबां बिबाङै दिन्थिगोन। जाउनाव लाइमोन जोलैया गावसोरनि बिमारावखौ गावसोरनि गासैबो अनलाइन हाबाफारि; जेरै- ब्लगिं, समाजारि मेडिया, फरायनाय-सोलोंनाय, आरियाव गोसो दुंगोन।\nभारतवाणीया खैफोद-मोखाङारि, इसेल’ सुबुंजों बाहायजाग्रा आरो थागिबि सुबुं अदेबानि बिमारावफोरनो साइबारस्पेइसाव मख’जाथाव जायगा होगोन।\nभारतवाणीया भारतनि गासैबोफ्राम राव अदेबानि बिमारावफोरखौ सरजाबजोबनानै हादोरनि गासैबो खन-खनला थानाय गुबुन गुबुन हारिफोरनि गेजेराव फोनांजाब राहा खालामनानै होगोन आरो हारिमुवारि गियान आरो बुजिलायनाय लाबोनानै होफैगोन।\nभारतवाणीया सोरखारि बिथंफोरखौ फोस्रावगोन नामा?\nभारतवाणी मावथांखिया आबाद, फालांगि, सोलोंथाइ, समाजारि बिथिं, सम लायै सम जगायग्रा सिबिथाइ आरो गुबुन गोनां फुंखाफोरखौ सरजाबगोन जाहाथे गासैबो नोगोरारिफोरा मोनसे फुंखानिफ्रायनो गियान आरो बिथंफोरनि सुलुंखौ मोनजोबनो हायो।\nभारतवाणीयाव दासिम मा मा रावखौ सोसन्नाय जादों?\nगिबि बोसोराव भारतनि संबिजिराव थिसनजानाय मोन 22 शेड्युल्ड राव- असमीया, बेंगली, बर’, डग्री, गुजराती, हिन्दी, कानाड़ी, काश्मिरी, कंकणी, मालायलम, मनिपुरी, मैठिली, माराठी, नेपाली, उरिया, पान्जाबी, सन्ताली, संस्कृत, सिन्धी, टामिल, तेलेगु आरो उर्दुखौ सोसन्नाय जागोन। बेनि उनाव, मावथांखिनि उननि गुबुन गुबुन खोलोमनि गेजेरजों गुबुन गुबुन रावफोरखौबो फारि फारियै सोसनलांफानाय जागोन।\nभारतवाणीनि मोगथाङारि थांखिया मा? भारतवाणीयाव मा मा रोखोमनि फुंखाया फोस्रावजागोन?\nभारतवाणीया गिबि आरो नैथि माइथायाव गियाननि फुंखा फोजौखांनायनि थाखाय मोनसे गुदि आयदा थियारि खालामगोन। बेनि उनाव, उननि बोसोरबानि थाखाय मोनफ्रोम राव/बिमारावजों सोमोन्दो थानाय जर’खा फुंखाखौ गायसन्नो थि खालामनाय जादों। जागायजेन्नाय बुब्लियाव, गुबुन गुबुन रावफोरनि सायाव थियारि थाखानाय फुंखाखौनो भारतवाणीयाव फोस्रावनो नाजाग्रोनाय जागोन।\nभारतवाणीया गाहायाव होनाय हाबाफारिखौ मावफुंगोन\nराव आरो थुनलाइयारि थुबिलखौ डिजिटेल आरो इलेक्ट्रनिक बिगाबाव थियारि खालामनाय\nहांखो-हाला थियारि खालामनाय बेनि महर होनाय, ताइप’ग्राफि क’ड\nसोदोब-बिहुं आरो सोदोब-बाख्रि दानाय\nथुनलाइ (लिरनाय आरो खुगायारि) आरो गियान बिजाबफोरखौ गोदान आरो गोजाम (क्लासिकेल) रावाव दानस्लायनाय\nअनलाइन राव फोरोंनाय, सोलोंनाय आरो राव फोरोंगिरिनो रोंथाइ होनाय आरो फोरमान बिलाइ होनाय लोगोसे अनलाइन रावनि आन्जाद लानाय आरो सुमोन्थाइ दिहुन्नाय जेराव सोनफ्रोमबो रोंगौथि सुनाय (सि.सि.इ.) आन्जादाबो थाफागोन\nभारतवाणीयाव फोस्रावजानाय फुंखाफोरखौ उदाङै नायनो हानाय जागोन्ना? भारतवाणीनि फुंखाफोरनि गासै मोन्थाइखौ माबादियै रैखा खालामनाय जागोन?\nभारतवाणीया जर’खायै भारतनि सरासनस्रा नोगोरारिफोरनो गियान रानसारनानै होनायनि थांखिजों गायसनजानाय मोनसे गोदान मुगानि फुंखालामा। बेनिखायनो, भारतवाणी फुंखालामायाव थानाय गासैबो फुंखायानो सोलोंथाइयारि आरो नायबिजिरसङारि थांखियै उदाङै बाहायजाथाव जागोन।\nबे फुंखालामाया इण्डियान कपिराइट एक्ट 1957-खौ मानिनानै सोलियो, जाय खाइसे थि मावफारिखौ सेक्शन 52-नि जोहै कपिराइट नेम सिफायै होन्नानै गनायथि होयो।\nगावबा फसंथान आरो सोरबा सासे सुबुङा भारतवाणीनो बिहोथाइ होनो हायोदा? भारतवाणीया बेनि थाखाय रांबान्था सुख’गोन्ना?\nऔ। गावबा फसंथान आरो सोरबा सासे सुबुङा गावसोर सोरजिनाय सानबोलाउरि नङि/गियान फुंखाखौ भारतवाणीनि फुंखालामाजों उदाङै बाहायहोनो थाखाय होनो हायो। लिरगिरि महरै बिथांमोननो मान होनाय जागोन। बेबादि रावथुन एबा बिथंफोरा नाजावजाथाव नोंगौ ना नोङा बेयो सुजु-आफादनि सायाव सोनारगोन।\nनोंथांनि बिमारावनि रावथुनखौ जमा होनो थाखाय भारतवाणीया अनलाइन टुल्जनि लाहार-फाहार खालामनानै होगोन।\nजोबरोङि फुंखा बाहायनायनि थाखाय रांबान्थानि हार बोसोनगिरि आफादजों थि खालामजागोन। बेयो गुबै फुंखानि रां-थुबिल, गुबैथि आरो फोसावजाखायैखौ नायनानै सोनारजागोन।\nदेहामोनिया सुबुंफोरनि थाखाय भारतवाणीया माबादियै बाहायजागोन?\nबे बेलायाव, भारतवाणीया भारत सोरखारनि नेमखान्थिखौ मानिनानै सोलिगोन लोगोसे हादोरनाङारि नाजावजानाय थाखोमानखौ मानिनानै सोलिगोन।\nभारतवाणीया अनलाइन फुंखालामायाव लिरथुननिफ्राय बिबुंसिम सोलायनो हानाय खाबुखौ उदाङै सरजाबफानानै होगोन जाहाथे मेगन खाना सुबुंफोरनि थाखाय खाबु जायो।\nभारतवाणीनिफ्राय सोरबा बिथं एबा खारिथि खावोब्ला मा जागोन?\nभारतवाणीया सरासनस्रायै सुबुंखौ फोथायो। भारतवाणीनि जायखिजाया खारिथि खावनाय, गोरोन्थियै फुंखा बाहायनायखौ जों गोख्रैयैनो नोजोर होगोन। भारतवाणीया राव सोलोंनाय आरो गोसारहोनायनि बेलायाव फुंखा बाहायनायखौ थुलुंगा होयो, जाय भारतारि समाजनि बेसेनगोसा दोहोनखौ संरैखा खालामनायाव हेफाजाब होयो।\nभारतवाणीनि खुंथाइयारि दाथाइया माबादि?\nमख’जाथाव राव गोनोखोआरि आरो रोंगौसाफोरजों दाजानाय मोनसे हारिमायारि बोसोनगिरि आफादजों।\nफुंखालामानि बिरोंदामिनारि बिथिं आरो लेंगुएड्ज टुल्जखौ दैदेनग्रा मोनसे बिरोंदामिन बोसोनगिरि आफादजों।\nभारतवाणीनि फुंखाफोरखौ थि रुजुथाइयाव दोननो थाखाय मोनफ्रोम रावनि सुजु-आफादजों।\nभारतवाणीया बबेयाव दं?\nभारतवाणीया कर्नाटकनि मैसूराव थानाय सि.आइ.आइ.एल. केम्पास सिङाव दं।\nलाइजाम सोग्रा थं


"र्इसोर दङ ने ?" होन्नानै जेसेगोबां मानसिफ्रा सोंगोन, जोबोत इसेल' मानसियासो जिसुआ दङना गैयामोन हिन्नानै सोंगोन । बेखौ बइबो नाजावो दि 2000 बोसोरनि सिगां नंगुबैयाउनो जिसुआ बे बुहुमनि इज्रायेलाज दङमोन । नाथाय जेला जिसुयआ नंगुबैयाउनो सोरथो बेखौ साउरायगोन अलासो दानथेज्लाइनाया जायो । सरासन्रा गासै धरोमानो जिसुखौ सासे इउन बुंथिगिरि, मोजां फोरों)गिरि एबा र्इसोरनि मानसि होन्नानै फोरोङो, समयसाया बेयावसो ।\nC.S. Lewis नि Mere Christianity बिजावबाय बेबाइदि लिरदों: "आङो बेयाव मानसिफ्रा जिसु ख्रीष्टनि सोमोनदै सान्नो रोङैनि बुंनाइखौ होबथानो हास्थायदों ।" बिसोर बुङो "आङो जिसुखौ सासे अखुथाइनि गेदेत फोरोंगिरि होन्नानै नाजाउनो थियारि, नाथाय बेखौ र्इसोर हिन्नानै नाजाउवा ।" बे बाइदि बाथ्राखौ जों मालाबाबो बुंनो नाङा । सासे मानसि गुबैया जिसु बुंनाय बाइदि खौरांफोरखौ बुङोलानो बियो सासे गेदेत अखुथाइनि फोरोंगिरि जानो हाया । बियो मुरखु नङाला नोकोकनि सैथान जानांगोन । जिसुवा इसोरनि फिसा नङाला सासे फागला एबा जाउलिया मानसि होन्नानै नोंथाङा सायख' थारनांगोन । नोंथाङा बिखौ मुखौ होन्नानै बुंनो हागौ, मुजुदेरनो हागौ, बुहुत–सैथान होन्नानै सिथारनो हागौ, नङाला बिनि आथिङाउ गुग्रुप नानै बिखौ फोरबु आरो र्इसोर होन्ना नाजावनो हागौ । नाथाय सासे गियान गोयै बाइदि बिखौ आखुथायनि सासे गेदेत फोरोंगिरि होन्नानै नाजाउनो दाहास्थाय । बियो बे बाइदि सानजाथाउनि लामाखौ गालाङाखै ।\nबिदिला, जिसुआ गाउखौ सोर हिन्नानै बुंदों ? बाइबेला बिखौ सोर होन्नानै बुंदों ? जहान 10:20 याउ जिसुआ मा बुंदों नाइनि, "आं आरो आफा, जों सासेयानो ।" सा–साज्रां नायला बेयाउ गाउखौ र्इसोर होन्नानै लानाइ बाइनदि नुआ । नाथाय, बेबाइदि बुंनायाउ जुदायारि फोरनि जोंखांनाइखौ नाय, "जुदायारिफ्रा बुंफिनदों, जोङो नोंखौ जेबो गुबुन जाहोननि थाखै अन्थाइजों खुबैयाखै, र्इसोरखौ निन्दिनाइनि थाखाइसो, मानोना नों मानसि जानानै गाउखौनो र्इसोर होन्नानै बुंदों" (जहान 10:33) । जिसुनि बुंनायाउ जुदायारिफा मिथिदोंमोनदि बियो गाउखौ र्इसोर होन्नानै बुंदों । जिसुआ मालाबाबो "आं गाउखौ र्इसोर होन्नाखै" होन्नानै बुंफिनाखै । बेनो बेखौ मिथिहोयोदि "आं अरो अफा जों सासेयानो" होन्नायाउ जोसुआ नंगुबैयौनो गाउखौ र्इसोर होन्नानै लादों । जहान 8:58 सिरिया आरोबाउ मोनसे उदाहरन: "जिसुवा बुंफिनदों" नंथारगौयै आं नोंसोरनो मिथिहोयो । आब्राहाम सारिजानायनि सिगांनो आं दंखायो ।" बेबाइदि बुंनायाउ जुदायारिफ्रा निसुखौ अन्थायजों खुबैथारनो हास्थायदोंमोन (जहान 8:59) । जिसुआ गाउखौ "आंनो होन्नानै गोजाम रदायाउ थानाउ र्इसोरनि मुंखौ बाहायदोङ (अंखारलांनाय 3:14) । जुदायरिफोरनि फोथानाय बाइदि, जिसुवा गाउखौ र्इसोर होन्नानै, र्इसोर निन्दिनाइ बाथ्राखौ बुङाखैमोनला, मानो बिसोर अरोबाउ जिसुखौ अन्थायजों खुबैथारनो हास्थायनोमोन ?\nजहान 1:1 आव बुंदों, "बाथ्राया र्इसोरमोन" (जहान 1:1) । जहान 1:1 आव, "बे बाथ्रायानो मोदोम जाबाय ।" बे सिरिआउ, जिसुवादि मोदोम महरै र्इसोर, बेखौ रोखायै दिनथिदोङ । जिसुपन सेला थमासा सानसेखालि जिसुखौ बुंदोंमोन, "आंनि फोरबु आंनि र्इसार" (जहान 20:28) । जिसुआ बिखौ फेङाखै । थोन्हरजानाय पौला बेबाइदि होन्नानै बुंदों, "जोंनि गेदेत र्इशोर आरो बासायगिरि, जिसु ख्रीष्ट" (तितुस 2:13) । थिन्हरजानाय पेतराबो बेबाइदिनो बुंदों, "जोंनि र्इशोर आरो बासायगिरि, जिस ख्रीष्ट" (2 पेतर 1:1) । बिफा र्इशोरा जिसुनि आबुं सिनायथि, "फिसाज्लानि सोमोनदै बियो बुंदों, 'ओ र्इसोर, नोंनि सिंहासना जोबथाराजासे थागोन, आरो धोरोमियाया नोंनि राइजोनि बिथा जागोन ।" गोजाम रदायनि इउन बुंथिगिरिया बिनि र्इशोरथिखौ बुंदों, जोंनि लागै सासे गथ' सारिगोन, (जिसया 9:6) ।\nबिनिखायनो C.S. Lewis आ बुंदों, जिसुखौ सासे मोजां फोरोंगिरि होन्नानै फोथायनाया मोनसे लामा नङा । जिसुआ गाउखौ र्इशोर होन्नानै रोखायेनो बुंदों । अला, बियौ इशोर नङाला, बियो थगायसुला, आरो बिनिखायनो इउनबुङथिगिरि, मोजां फोरोंगिरि एबा र्इसोरनि मानसि जानो हाया । आथिखालनि गोबां सानथौथिरिफ्रा जारिमिननि जिसु होन्नानै गनायनानै लायो नाथाय बिनि माखासे फोरोंनायखौ नङा होनो आरो बाइबेला बिनि सोमोनदै बुंनाइ गोबां बाथ्राफोरखौ गनाया । जिसुआ मा माउदोंमोन एबा मा फोरोंदोंमोन बिनि सोमोनदै र्इसोरनि बाथ्रायाउ बुंनाइनि बेरेखा बुंनो जोंलाय सोर ? जिसुजों लोगोस् थाफानाय, जाफाय माउफानाय आरो फोरोंजानाय फोरनिखुरै (जहान 14:26) नै रोजा बोसोरनि गोजानाउ थानाय जोसुनि इसिंनि बाथ्राखौ अथिखालनि सानथौगिरिफ्रा माबोरै बांसिन मिथिनो हागौ ?\nजिसुनि गुबै सिनायथिया मानि थाखाय एसेबां गोनांथार ? जिसुवा र्इसोर नंगौ ना नङा बेखौ मानो नांजायो ? निसुवा र्इसोर जाथारनांगौनि बइनिखुरै गोनांसिन बाथ्रायानो जाबाय, बियो र्इसोर नङामोनला बुहुमनि जोबनो गोयै फाबनि बेसेनखौ होनो थाखाय बिनि थैनाया थोजासे जानाय नङामोन (रमारि 5:8, 2 करिन्थ 5:21) । जोंनि फबनि बेसेनखौ होनो थाखै जिसुवा र्इसोर जाथारनांगोन । ख्रूसाउ र्इसोर, बिनिखायो बिनो बासाइनायखौ मोन्नायनि मोनसेल' लामा । जोसुआ र्इसोर जानाइखाय बियो गाउखौनो बुंदो "आंनो लामा, आरो नंगौ आरो गोथाङा । आंजों नङाला राउबो बिफानियाउ थांनो हाया (जहान 14:6) ।"\nमैथिली मुख्य ���न्ना पर लौट जाऊ


HomeShort StoryTrends of Bodo short Story | बर सुंद सलनि बोहैथि दाहार:\nDaimu Daimary July 15, 2020\nTrends of Bodo short Story:\nबर सुंद सलनि बोहैथि दाहार:\nआथिखाल मुलुगाव सुबुंफोरनि गेजेराव बयनिख्रुय बांसिन मोजां मोनजानाय थुनलायनि आयदायानो जादों Short Story. Novel, Poetry, Prose फोर बादिनो Short Story आबो थुनलायनि मोनसे एंगारनो हायै गोनां बाहागो। जायखौ एंगारना मोनसे थुनलाया आबुं थुनलाय जानो हाया। Short Story आ आथिखालाव बयजोंबो मोजां मोनजानाय आरो बेनि गोसारथिया गुवारनिफ्राय गुवारसिन जाबोगासिनो दं। Short Story आ गोदो गोदायनिफ्रायनो सुबुंफोरनि गेजेराव दंमोन, नाथाय बेखौ गोदो सल’ सल’बाथा बुंनायमोन। Italy Literature नि “Gesta Romanoram” Boccaccio नि “Decameron” Chaucer नि “Centebury Tales” संसक्रित थुनलायनि “हित’पदेश”, “पन्चतन्त्र”, “कथा सरित सागर” बायदिफोरनिफ्राय आथिखालनि सुंद सल’आ जोनोम जादों। सुंद सल’नि हरखाब जागायनाय आरो हरखाब जोबनायखौ नायना Edgar Allan Poe आ एरै बुंदों – “A short story is a prose narrative requiring from half an hour to one or two hours in its perusal.”\nनैजि जौथायनि थामजि जिथायनिफ्रायसो बर थुनलायाव Short Story लिरनाया जादों होन्ना बुङो। मखजायोदि Bodo Short Story आ खन्थायनि उनावनो मोनसे गोनांथार जायगा आवग्रिदों। बर’ थुनलायाव Bodo Short Story नि जोनोमगिरिया जादों इसान मोसाहारि। बिथांनि “आबारि (Abari)” आनो बरनि गिबिसिन Short Story. बे Short Story आ प्रमद चन्द्र ब्रह्म बिथाङा सुजुमाय “हाथरखि हाला” लायसियाव 1930 / 1940? मायथायाव ओंखारदोंमोन। अदेबानि बिनि सिगां सतिस चन्द्र बसुमटारिनि रंदानि फाग्लि मुं लानानै लिरनाय “दाव संबायनाय” मुंनि सुंद सल’आ बिबार (Bibar) लायसियाव 1924 मायथायाव नुजादोंमोन। नाथाय बेवहाय सुंद सलनि आखुथायफोरखौ नुनो मोनजोबाखै। इसान मोसाहारिनि गिबि सुंद सल’नि उनाव एसे गोबाव समसिमहालागै Short Story ओंखारनायनि नेरसोन मोनाखै। नैजि जौथायनि बा जिथायनि उनाव अखाफोर, आलारि मुस्रि आरो सानस्रि, नायक लायसिफोरा फोसावजायो। 1953 मायथायाव ओंखारनाय बड’ लायसियाव लिला ब्रह्मनि “गोसोनि दाहा” या ओंखारो। आरोबाव बिथांनिनो “बुहुल जानाय” Short Story आबो बे लायसियावनो ओंखारो। बे लायसिनिनो 1956 मायथायाव फोसावजानाय बिसानाव गहिन बसुमटारिनि “बारहुंखानि उनाव” सलआ ओंखारो। बेफोर गासैबो सलफोरा लायसिफोरावसो गांफा गांनैयै ओंखारजेन्दोंमोन। बे समसिमहालागै जेबो Short Story नि बिजाब महरै ओखाराखैमोन।\n1970 मायथायावसो चित्तरनजन मोसाहारिनि फैमाल मिजिं (Fwimal Mizing) आ First Bodo Short Story Book महरै ओंखारदोंमोन। बे बिजाबाव दोंथाम सल’फोर दं। “फैमाल मिजिं (Fwimal Mizing)”, “फांनै नालेंखर बिफां” आरो “गोमानाय दायेरि”। फैमाल मिजिं (Fwimal Mizing) आव सासे माहाजोन्नावनो थानाय सानै दाहोना रुवाथिनि गोसोथोलायनायखौ फोरमायदों। फांनै नालेंखर बिफाङाव खनले खनले नाहैबाबो जाजायै रुपारामनि हिन्जाव नायनो थांनायनि मिनिथाव बोराबथाव जाथायखौ फेस्ला आरो मिनिथाव रावजों फोरमायदों। गोमानाय दायेरियाव सानै बिब’ बिनानावनि सोमोन्दै फोरमायदों। 1974 मायथायाव आरोबाव बिथां मोसाहारिनिनो “थालिम” आ ओंखारो। बिथाङा सासे जाफुंसार सल’ लिरगिरि। बिथांनि सल’ लिरनाय आदब प्लट सायखनाय आरो आखु एरनाया थारैनो जोबोद मोजां।\nBodo Short Story | Modern Bodo Short Story | Patni Dokhona पातनि दखना\nबिथाङा सासे मखजाथाव सल’ लिरगिरि। बिथांखौ Father of Bodo Short Story बो बुंनाय जायो। बिथांनि “हाग्रा गुदुनि मै” आ 1972 मायथायाव नुजायो। बेवहाय गासै दोंजि सलफोर दङ। Bodo Short Story नि बिथिङाव बिथाङानो बांसिन बिहोमा होदों। बिथांनि सलनि आखुफोरनि गेजेरजों गोदान नोजोर सानस्रिनि सिनायथि होग्रा आरो गोदान समाजनि थान्दै फोरखौ बेरखांहोनाय नुनो मोनो। बिथांनि माखासे सलफोरखौ गाहायाव होनाय जाबाय –\nName of Short Story\nसिरिनाय मान्दार (Sirinai Mandar)\nमेम दावदै (Ma’m Daodwi)\nबेफोरनि अनगायैबो गुबुन गुबुन रावनि सलफोरखौ जथायनाय बिजाब सोनाबनि सल आ 1975 मायथायाव ओंखारो।\nबिथांङा खन्थायगिरि, सलमागिरि, थुनफावथायगिरि आरो थुनलाय बिजिरिबाबो Bodo Short Story नि फोथारावबो गोबां बिहोमा होदों। बिथाङा सासे समाज सांग्रां सल’गिरि। बिथांनि सल’फोराव बर’ समाजनि मोगथां जिउनि सावगारिफोरा बेरखांनायजों लोगोसे गावारि जिउआव नुजानाय जेंना जेंसिफोर, गामियारि जिउनि रांखान्थियारि अलखद, समाजाव थानाय इनाय अनागार सावगारिफोरा बिथांनि सलफोराव रोखायै बेरखांनायखौ नुनो मोनो।\nसल बिदां (Solo Bidang)\nसलनि सल (Soloni Solo)\nबिथाङाबो राफोद सुंद सल लिरगिरि। बिथाङा 1979 मायथायाव “गान्दु सिंनि लायजाम गांसे” मुंनि गांसेल सुंद’ सल’ बिजाब लिरदों। बेनो बिथांखौ सासे राफोद सुंद’ सल’ लिरगिरि होन्नानै सिनायथि होदों। बिथाङा गावनि सलफोराव समाजनि खोमसि फोथायनाय सनदेह बायदिखौ बोस्रांनो नाजानायनि गेजेरजों सलनि सावगारि एरखांदों।\nबिथांङाबो माखासे सुंद’ सल’ लिरदों। बेफोर जाबाय –\nअनाथिनि लामायाव (Anathini Lamayao)\nमोन्नै मोखां (Mwnnwi Mwkhang)\nदोबैलांनाय सान (Dwbwilangnai Sun)\nगोदान हायना Gwdan Haina)\nदावखा खामफ्लाय (Daokha Khamflai)\nगोसो थोनाय (Gwsw Thwnai)\nबिथांहा बर’ थुनलायनि Bodo Short Story नि फोथाराव मैखोम बिहोमा दङ। बिथांनि सल’ बिजाबफोराव सोंखारिनाय आरो फेस्ला आखुनि सलफोर दङ। अदेबानि फेस्लानि गेजेरजोंनो बिथाङा बर’ हारियाव नुजानाय इनाय अनागारिखौ खेंसालियायै सोंखारिना फोसाबनो नाजादों। बेखायनो बिथांखौ बरनि फेस्ला सलनि जोनोमगिरिबो बुंनाय जायो। बिथांनि सलफोरा जाहैबाय –\nस्रिमटि दुरलाय (Srimoti Durlai)\nरोनाव फाग्ला (Rwnao Fagla)\nबिथाङाबो नैजि जौथायनि सासे मखजाथाव Bodo Short Story लिरगिरि। बेजों लोगोसे बिथाङा सासे खन्थायगिरि, रायथायगिरि, सलमागिरि, थुनफावथायगिरि, मेथाय लिरगिरि आरो सुजुगिरिबोमोन। समाज सांग्रांथि सानस्रिजों लिरनाय बिथांनि सुंद’ सलफोराव बडलेण्ड सोमावसारनाय समनि थासारि आरो सेंग्रा सिख्लाफोरनि गोसोनि हाबिलासखौ एरखांनो नाजानायखौ नुनो मोनो। बिथांनि हंला पन्दिट सुंद’ सल’ बिजाबनि थाखै बिथांङा Boro Sahitya Sabha नि समेस्वरि बान्थाबो मोन्दोंमोन। बिथांनि गाहाय Bodo Short Story बिजाबफोरा जाबाय –\nराजा लामा (Raja Lama)\nहंला पन्दिट (Hongla Pandit)\nजावरिखांनायनि गिबि आयदा (Jaorikhangnaini Gibi Aida)\nबिथांखौबो सासे राफोद सुंद’ सल’ लिरगिरिफोरनि मुङाव लाफानो हायो। बिथांनि सलफोराव सेंग्रा सिख्लाफोरनि मोजां मोनलायनाय, दाहोना रुवाथिफोरनि दुखुथिया जिउ, समाजारि सावगारि आरो सुबुं जिउखौ बिजिरनो नागिरनायखौ नुनो मोनो। बिथांनि मखजाथाव सुंद’ सल’ बिजाबफोरा जाबाय –\nआंनि मोजां मोन्नायनि दायेरि (Angni Mwjang Mwnnaini Diary)\nबिथाङाबो सासे गोदान मुगानि सासे सांग्रां Bodo Short Story लिरगिरि। बिथांनि सलफोराव समाजारि सावगारि, समाजारि गुबुंले थासारिफोरखौ गोख्रों रावजों सोंखारिनाय, जिउ खुंनायाव सुबुं माहारिया सहायनांनाय दुखु दाहा, आंखाल धोनिजों गोरिब सुबुंफोरा नासयजानाय बायदि बायदि सावगारिया बेरखांदों। बिथाङा बक्सिं सुंद’ सल’ बिजाबनि थाखाय Boro Sahitya Sabha नि समेस्वरि बान्थाबो मोन्दोंमोन। बिथांनि मखजाथाव सुंद सल बिजाबफोरा जाबाय –\nथांनायनि दावहा (Thangnaini Daoha)\nअबे नेनाय दालाङा बायग्रेबनायसो (Obe Nenai Dalanga Baigrebnaisw)\nNabin Malla Boro:\nबिथाङाबो बर’ थुनलायाव सुंद’ सल’ लिरनानै मैखोम बिहोमा होनाय सासेबाव गोख्रों लिरगिरि। बिथांनि सलफोरावबो समाजारि सावगारिखौनो बेरखांनाय नुनो मोन्दों।\nगोसो फान्जारिनि बिबार (Gasw Fanjarini Bibar)\nबिथाङा सासे Sahitya Akademy बान्था मोन्नाय खन्थायगिरि, थुनफावथायगिरिजों लोगोसे सासे गोख्रों सुंद’ सल’ लिरगिरिबो। बिथांनि सलफोरावबो समाजरि सावगारिफोर आरो फेस्ला रावजों फोरमायनाय आदबफोरखौ नुनो मोनो।\nफैसालि आन्दोनि सल (Fwisali Andwni Solo)\nSahitya Akademy नि भासा सनमान बान्था मोनगिरि बिथांआबो Bodo Short Story आव गावनि गोनां बिहोमाखौ होलांनाय सासे लिरगिरि। बिथांनि “गरसे फैसा” सुंद’ सल’ बिजाबा 1996 मायथायाव नुजायो। बे बिजाबाव दों दायन सलफोर दङ। बिथांनि सलफोराव लिरगिरिया गावनि जिउनि बाथ्रा समाजनि सावगारि बायदिफोरखौ एरखांदों।\nगागि खन्थायगिरि अरबिन्द उजिर बिथाङा सुजुनाय “सुंद’ सलनि थखा” मुंनि बिजाबा 1994 मायथायाव ओंखारो।\nBijoy Baglary: बिथाङा सुजुनाय गांथाम सुंद’ सल’ बिजाबफ्रा जादों –\nजखायथाम दोंथाम सल’ (Jokhaitham Dwngtham Solo)\nखाथाखसे सल’ (Khathakhose Solo)\nसल’ बिबार (Solo Bibar)\nबिथांनि सलफोराव बडलेण्ड सोमावसारनाय, बरफोरनि बिदा फंबायनि दाङाबाजि, बर’ सावतालनि गेजेराव जानाय हारियारि दाङाबाजिफोरनि गोथां सावगारि नुनो मोनो। बिथाङा मिस्टार हायब्रिदनि गोलोमदै आरो मोदै नि थाखाय समेस्वरि बान्था मोनदोंमोन।\nआं फैफिनगोन (Ang Fwifingwn)\nमिस्टार हायब्रिदनि गोलोमदै आरो मोदै (Mr Hybridni Gwlwmdwi Arw Mwdwi)\nJanil Kr Brahma:\nबिथाङाबो सासे मखजाथाव सलगिरि। बिथांनि सलफोराव बर’ हारिनि गामियारि समाजनि गोरलै आखु हारिखौ रांखान्थियारियै माबोरै सांग्रां खालामनो हायो आरो समाजारि सावगारि बायदिफोरा रोखा बेरखांदों। बिथाङा दुम्फावनि फिथा सल’ बिजाबनि थाखै 2007 मायथायाव Sahitya Akademy बान्था मोनो।\nदुम्फावनि फिथा (Dumfaoni Fitha)\nमैदेर मुहिनि (Mwider Muhini)\nहारावनि सायकेल (Haraoni Cycle)\nमाल द्रायभार (Mal Driver)\nमान्दार बिबार (Mandar Bibar)\nDhireswar Boro Narzary\nरिंनि रिं (Ringni Ring)\nसानजौफुनि बारहुंखा (Sanjwufuni Barhungkha)\nDhiren Ch Boro\nखामखोन्दा बन्जार (Khamkhwnda Bonjar)\nगोजौआव होबोनाय सलफोरनि अनगायैबो आरोबाव गोबां गोदान गोदान लिरगिरिफोरनि गुबुन गुबुन आदबजों लिरनाय सुंद सलफर दंबावो। लायसिफोरावबो माखासेमानि सुंद’ सलफोर ओंखारदों जायफोरखौ गोजौआव होजोबनाय जायाखै। मखजाथावदि बर थुनलायाव गुबुन गुबुन थुनलायफोरनि गेजेराव सुंद’ सल’ आयदाखौ गोबां जौगानाय नुनो मोनबाय। आरोबाव गागि लिरगिरि आरो गोदान लिरिगिरिफोरा गावसोरनि रोंगौथिजों लिरनानै दिहुनबावोब्ला बासिनै Bodo Short Story आ जौगासिनबावगोन। अब्लासो बरफोरनि थुनलायाबो गुबुन हारिनि थुनलायफोरजों फेर नांनो हागोन।\nथुनलाइ बिजिरनाय – गुणेश्वर मुसाहारी\nबर’ थुनलाइनि जारिमिन - मन’रन्जन लाहारी\nबर’ सुंद’ सल’नि बोहैथि दाहार - स्वर्ण प्रभा चैनारी\nबर’ कछारीनि समाज आरो हारिमु - भबेन नार्ज्जी